ai4bharat/Pralekha huggingface dataset:
অসামরিকবিমানপরিবহণমন্ত্রক
উড়ান কর্মসূচির আওতায় তিন দিনে ২২টি রুট উদ্বোধন
উত্তর-পূর্বে ৬টি রুটে বিমান পরিষেবা
নয়াদিল্লি, ৩০ মার্চ ২০২১
বিমান পরিষেবার বাইরে থাকা অঞ্চলগুলির সঙ্গে যোগাযোগ স্থাপনের নিরন্তর প্রচেষ্টার অঙ্গ হিসাবে উড়ান কর্মসূচির আওতায় কেবল ৩ দিনেই ২২টি নতুন রুট চালু হয়েছে। এর মধ্যে ৬টি রুটই চালু করা হয়েছে উত্তর-পূর্ব ভারতে। আজ কর্মসূচির আওতায় আগরতলা থেকে শিলং পর্যন্ত প্রথম সরাসরি বিমান পরিষেবার সূচনা হয়েছে। গতকাল শিলং ও শিলচর রুটেও বিমান পরিষেবার সূচনা হয়েছে। এই উপলক্ষে অসামরিক বিমান পরিবহণ মন্ত্রক ও ভারতীয় বিমানবন্দর কর্তৃপক্ষের উচ্চ পদস্থ আধিকারিকরা উপস্থিত ছিলেন। নতুন এই ২২টি রুটে উড়ান পরিষেবার সূচনার ফলে দেশে বিমান নেটওয়ার্ক ব্যবস্থা আরও মজবুত হবে। এমনকি, আঞ্চলিক রুটগুলিতেও এখন যাত্রীরা সুলভে যাত্রা করতে পারবেন। উল্লেখ করা যেতে পারে, উড়ান কর্মসূচির আওতায় এখনও পর্যন্ত ৩৭৪টি নতুন রুটে বিমান পরিষেবার সূচনা হয়েছে।
কর্মসূচির আওতায় রবিবার ১৮টি নতুন রুট চালু হয়েছে। এই রুটগুলির মধ্যে রয়েছে – গোরক্ষপুর থেকে লক্ষ্ণৌ, কুরনুল থেকে ব্যাঙ্গালোর, আগ্রা থেকে ব্যাঙ্গালোর, প্রয়াগরাজ থেকে ভুবনেশ্বর, ডিব্রুগড় থেকে ডিমাপুর প্রভৃতি।
বিমান পরিষেবা সংস্থা ইন্ডিগো এয়ারলাইন্সকে শিলং-আগরতলা, শিলং-শিলচর, কুরনুল-ব্যাঙ্গালোর, বিশাখাপত্তনম ও চেন্নাই রুটে বিমান পরিষেবার অনুমতি দেওয়া হয়েছে। আগ্রা থেকে বেঙ্গালোর, আগ্রা থেকে ভোপাল, প্রয়াগরাজ থেকে ভুবনেশ্বর এবং প্রয়াগরাজ থেকে ভোপাল রুটে বিমান পরিষেবার জন্য দরপত্র আহ্বান প্রক্রিয়া শুরু হয়েছে। অ্যালায়েন্স এয়ার সংস্থাকে লক্ষ্ণৌ-গোরক্ষপুর রুটে বিমান পরিষেবার অনুমতি দেওয়া হয়েছে।
প্রতিরক্ষামন্ত্রক
ভারতীয় নৌ-বাহিনীর জন্য কৃত্রিম মেধার প্রয়োগ বাড়াতে আইএনএস বলসুরায় কর্মশালা
নয়াদিল্লি, ২৭ জানুয়ারি, ২০২২
ভারতীয় নৌ-বাহিনী কৃত্রিম মেধার প্রয়োগ বাড়ানোর জন্য ১৯-২১শে জানুয়ারি একটি কর্মশালার আয়োজন করে। নৌ-বাহিনীর কারিগরি সংক্রান্ত প্রশিক্ষণ কেন্দ্র আইএনএস বলসুরায় এই কর্মশালাটি অনুষ্ঠিত হয়। বাহিনীর দক্ষিণাঞ্চলীয় কমান্ড কর্মশালাটির মূল উদ্যোক্তা। এখানে গুগল, আইবিএম, ইনফোসিস এবং টিসিএস-এর মতো বিখ্যাত তথ্য প্রযুক্তি সংস্থাগুলির প্রতিনিধিরা বক্তব্য রাখেন। নৌ-বাহিনীর দক্ষিণাঞ্চলীয় কমান্ডের প্রধান ভাইস অ্যাডমিরাল এম এ হাম্পিহোলি কর্মশালায় মূল বক্তব্য রাখেন। তিনি নৌ-বাহিনীতে অত্যাধুনিক প্রযুক্তি প্রয়োগের গুরুত্বের কথা উল্লেখ করেন। অনলাইনের মাধ্যমে আয়োজিত কর্মশালায় ৫০০ জন অংশগ্রহণ করেন।
ভারতীয় নৌ-বাহিনী কৃত্রিম মেধা ও মেশিন লার্নিং-এর মতো অত্যাধুনিক প্রযুক্তিকে কাজে লাগাতে উদ্যোগী হয়েছে। গুজরাটের জামনগরে আইএনএস বলসুরায় ২০২০-র জানুয়ারি মাস থেকে বিগ ডেটা ও কৃত্রিম মেধা নিয়ে কাজকর্ম শুরু হয়। কৃত্রিম মেধার প্রয়োগ, এই কাজ করার জন্য মানবসম্পদ গড়ে তোলাই এই কেন্দ্রের মূল উদ্দেশ্য। এই কাজে শিক্ষা জগৎ ও শিল্প জগতের সাহায্য নেওয়া হচ্ছে। নৌ-বাহিনী কৃত্রিম মেধা সংক্রান্ত একটি কোর গ্রুপ গঠন করেছে। এই গোষ্ঠী বছরে দু’বার মিলিত হয় এবং নৌ-বাহিনীর বিভিন্ন কাজে কৃত্রিম মেধা ও মেশিন ল্যাঙ্গুয়েজের প্রয়োগ নিয়ে আলোচনা করা হয়। নৌ-বাহিনীর নিজস্ব প্রশিক্ষণ কেন্দ্রের পাশাপাশি, আইআইটি-গুলিরও সাহায্য নেওয়া হয়। কৃত্রিম মেধায় ভারত যাতে অগ্রণী হয়ে উঠতে পারে এবং কৃত্রিম মেধা প্রয়োগের মাধ্যমে দেশে প্রয়োজনীয় পরিবর্তন আনা যায়, সেই উদ্যোগের অঙ্গ হিসাবে নৌ-বাহিনীর এই প্রয়াস।
CG/CB/SB
(Visitor Counter : 95
স্বরাষ্ট্র মন্ত্রক
কেন্দ্রীয় স্বরাষ্ট্র ও সহযোগিতা মন্ত্রী শ্রী অমিত শাহ পদ্ম সম্মানে ভূষিতদের অভিনন্দন জানিয়েছেন
নয়াদিল্লি, ৮ নভেম্বর, ২০২১
কেন্দ্রীয় স্বরাষ্ট্র ও সহযোগিতা মন্ত্রী শ্রী অমিত শাহ পদ্ম সম্মানে ভূষিতদের অভিনন্দন জানিয়েছেন। তিনি বলেন, প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় মন্ত্রিসভার উদ্যোগে আজ পদ্ম সম্মানে সাধারণ মানুষ সম্মানিত। একগুচ্ছ ট্যুইট বার্তায় শ্রী শাহ বলেন, “প্রয়াত জর্জ ফার্নান্ডেজজি তাঁর জীবন দেশের প্রতি নিঃস্বার্থ পরিষেবার জন্য উৎসর্গ করেন। জরুরি অবস্থার বিরোধিতা করা, দেশের উন্নয়ন – সবক্ষেত্রেই তিনি গুরুত্বপূর্ণ ভূমিকা পালন করেছেন। মোদী সরকার তাঁকে পদ্মবিভূষণে সম্মানিত করেছে, এটি খুবই আনন্দের বিষয়।”
শ্রী শাহ আরও বলেন, “প্রয়াত অরুণ জেটলিজির প্রজ্ঞা এবং আইন, অর্থ সহ অন্যান্য বিভিন্ন ক্ষেত্রে তাঁর অভিজ্ঞতা দেশের উন্নয়নে স্মরণীয় অবদান রেখেছে। তাঁকে পদ্মবিভূষণে সম্মানিত করা মোদী সরকারের একটি প্রশংসনীয় পদক্ষেপ। ভারতের উন্নয়নে তাঁর একনিষ্ঠ ভূমিকা আমাদের অনুপ্রাণিত করে।”
কেন্দ্রীয় স্বরাষ্ট্র ও সহযোগিতা মন্ত্রী বলেন, “প্রয়াত সুষমা স্বরাজজির জীবন জনকল্যাণ ও দেশের প্রতি উৎসর্গীকৃত ছিল। বিদেশ মন্ত্রী হিসেবে মন্ত্রকের সঙ্গে সাধারণ মানুষের যোগসূত্র তৈরি করার জন্য তিনি সবসময়েই স্মরণীয় হয়ে থাকবেন। দেশের উন্নয়নে তাঁর অবদানকে প্রকৃত শ্রদ্ধা জানাতে মোদী সরকার তাঁকে পদ্ম সম্মানে ভূষিত করেছে।”
মন্ত্রী আরও বলেন, “গুজরাটের জন্য আজকের দিনটি খুব আনন্দের। শ্রী গফুরভাই এম বিলখিয়া, শ্রীমতী সরিতা যোশী, অধ্যাপক সুধীর কুমার জৈন, শ্রী সাহবুদ্দিন রাঠোর, ডঃ এইচ এম দেশাই, শ্রী ইয়াজদি নৌসিরওয়ান করঞ্জিয়া, শ্রী নারায়ণ জে যোশী ‘কারয়িয়াল’ এবং ডঃ গুরদীপ সিং-কে তাঁদের অনবদ্য কাজের স্বীকৃতি হিসেবে মোদী সরকার পদ্মশ্রী সম্মানে ভূষিত করেছে।”
CG/CB/DM/
(Visitor Counter : 118
শিল্পওবাণিজ্যমন্ত্রক
জাপানের পেটেন্ট কার্যালয়ের সঙ্গে পেটেন্ট প্রসিকিউশন হাইওয়ে প্রোগ্রাম সংক্রান্ত কর্মসূচি স্বাক্ষরের ফলে ভারতীয় উদ্ভাবকরা উপকৃত হবেন
নয়াদিল্লি, ২১ নভেম্বর, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বুধবারের বৈঠকে পেটেন্ট প্রসিকিউশন হাইওয়ে প্রোগ্রাম রূপায়ণের প্রস্তাবে অনুমতি মিলেছে। বিশেষ এই কর্মসূচিটি বিভিন্ন সম-মনোভাবাপন্ন দেশের পেটেন্ট কার্যালয়গুলির সঙ্গে ভারতের কন্ট্রোলার জেনারেল অফ পেটেন্টস্, ডিজাইনস্ অ্যান্ড ট্রেড মার্কস্ প্রতিষ্ঠানের আওতায় ভারতীয় পেটেন্ট কার্যালয়ের মাধ্যমে রূপায়িত হবে।
প্রাথমিকভাবে এই কর্মসূচিটি পরীক্ষামূলকভাবে তিন বছরের জন্য জাপান পেটেন্ট অফিস এবং ভারতীয় পেটেন্ট কার্যালয়ের মধ্যে শুরু হবে। এই কর্মসূচির আওতায় ভারতীয় কার্যালয় সুনির্দিষ্ট কয়েকটি কারিগরি ক্ষেত্রে পেটেন্ট সংক্রান্ত আবেদন গ্রহণ করবে। এই পেটেন্টগুলির মধ্যে রয়েছে – ইলেক্ট্রিকাল, ইলেক্ট্রনিক্স, কম্প্যুটার সায়েন্স, তথ্য প্রযুক্তি, ফিজিক্স, টেক্সটাইল, অটো মোবাইল প্রভৃতি।
পেটেন্ট প্রসিকিউশন হাইওয়ে কর্মসূচির ফলে ভারতীয় পেটেন্ট কার্যালয় বিশেষভাবে লাভবান হবে। পেটেন্ট সংক্রান্ত আবেদনগুলির নিষ্পত্তিতে সময় কমবে; বকেয়া স্বত্ত্ব সংক্রান্ত আবেদনগুলির সংখ্যা হ্রাস করা যাবে; স্বত্ত্ব সংক্রান্ত আবেদনগুলি পুঙ্খানুপুঙ্খভাবে খতিতে দেখার ক্ষেত্রে গুণমান বাড়বে।
২০১৪ – ১৫ সালে প্রায় ৬ হাজার স্বত্ত্বে অনুমোদন দেওয়া হয় এবং প্রায় ১৫ হাজার স্বত্ত্ব সংক্রান্ত আবেদনের নিষ্পত্তি হয়েছিল। সময়ের সঙ্গে সঙ্গে ২০১৮ -১৯ – এ অনুমোদিত স্বত্ত্বের সংখ্যা বেড়ে প্রায় ১৫ হাজার এবং স্বত্ত্ব সংক্রান্ত আবেদন নিষ্পত্তির সংখ্যা প্রায় ৫১ হাজারে পৌঁছেছে। চলতি বছরে স্বত্ত্ব অনুমোদনের সংখ্যা বেড়ে প্রায় ২৫ হাজার এবং স্বত্ত্ব সংক্রান্ত আবেদন নিষ্পত্তির সংখ্যা ৬০ হাজারে পৌঁছবে।
২০১৪-১৫ সালে স্বত্ত্ব সংক্রান্ত আবেদনগুলি খতিয়ে দেখার জন্য যেখানে প্রায় ৭২ মাস সময় লাগতো, বর্তমানে সেই সময় কমে হয়েছে প্রায় ৩৬ মাস। সংশ্লিষ্ট কর্তৃপক্ষ ২০২১ সালের মার্চ মাস নাগাদ এই সময় আরও কমিয়ে ১২ – ১৬ মাস করার পরিকল্পনা করেছে। আবেদনপত্রগুলি খতিয়ে দেখার কাজ ত্বরান্বিত করতে স্বত্ত্ব সংক্রান্ত অনুমতি দানের সময়সীমা এখন ৬৭ দিনের মধ্যেই সম্পন্ন হচ্ছে। এমনকি, ভারতীয় উদ্ভাবক এবং স্টার্ট আপগুলি জাপানে স্বত্ত্ব সংক্রান্ত আবেদনগুলি যাচাই করার সুযোগ পাবে। এই কর্মসূচির সাফল্যের ওপর ভিত্তি করে ভবিষ্যতে আরও বিভিন্ন ক্ষেত্রকে স্বত্ত্ব সংক্রান্ত আবেদনের ব্যবস্থার আওতায় নিয়ে আসা হবে।
SSS/BD/SB
(Visitor Counter : 49
উপ-রাষ্ট্রপতিরসচিবালয়
বৈশাখী, বিশু, পুঠান্ডু, মাসাদি, বৈশখাড়ি এবং বাহাগ বিহু উপলক্ষে দেশবাসীকে উপরাষ্ট্রপতির শুভেচ্ছা
নতুনদিল্লি, ১৩ এপ্রিল, ২০২০
দেশের বিভিন্ন প্রান্তে ১৩ এবং ১৪ এপ্রিল বৈশাখী, বিশু, পুঠান্ডু, মাসাদি, বৈশখাড়ি এবং বাহাগ বিহু উদযাপিত হচ্ছে। উপরাষ্ট্রপতি শ্রী এম. বেঙ্কাইয়া নাইডু, এই উপলক্ষে দেশবাসীকে শুভেচ্ছা জানিয়েছেন। তাঁর শুভেচ্ছাবার্তায় উপরাষ্ট্রপতি বলেছেন, আজ যখন আমরা নোভেল করোনা ভাইরাসের সঙ্গে লড়াই করছি, এই উৎসবগুলির আনন্দ, আমাদের মনোবলকে বাড়িয়ে দিচ্ছে। ভবিষ্যতের এক নতুন দিশা দেখাচ্ছে।
উপরাষ্ট্রপতি তাঁর বার্তায় বলেছেনঃ-
“বৈশাখী, বিশু, পুঠান্ডু, মাসাদি, বৈশখাড়ি এবং বাহাগ বিহু-র আনন্দময় পরিবেশে সমস্ত দেশবাসীকে আন্তরিক শুভেচ্ছা জানাই।
এই উৎসব নতুন বছরকে স্বাগত জানাচ্ছে, নতুন আরম্ভ, নতুন আশাকে অভিনন্দিত করছে। কৃষিকাজের সঙ্গে সম্পৃক্ত এই উৎসবগুলির মাধ্যমে আমরা সমাজের প্রাচুর্য্য এবং সৌন্দর্যকে উদযাপন করি।
আজ যখন আমরা নোভেল করোনার অভিশাপের সঙ্গে যুদ্ধ করছি, এই উৎসবের আনন্দ, আমাদের মনোবল বাড়িয়ে দিচ্ছে। আমাদের ভবিষ্যতের নতুন দিশা , চলার পথ দেখাচ্ছে।
আমি প্রার্থনা করি, আগামী বছর আমাদের জন্য সুখকর হোক, সমৃদ্ধিময় হোক, আমরা যেন আমাদের সহ-নাগরিক এবং প্রকৃতি মাতার প্রতি যত্নশীল হই। নতুন বছরে আমরা নিঃস্বার্থ, পরোপকার, স্নেহশীল করুণা, দয়ার মতন ভালো মানসিকতায় অনুপ্রাণিত হই, আমাদের জীবনে শান্তি, সদ্ভাব, সমৃদ্ধি এবং আনন্দ বর্ষিত হোক।
আসুন আমরা নতুন বছরে আমাদের বাড়িতেই থাকি এবং নিকটজনেদের সঙ্গে আনন্দ করি। কোনো বড় জমায়েতের অনুষ্ঠান থেকে দূরে থাকি।
ঘরে থাকুন, সুরক্ষিত থাকুন”।
(CG/CB
স্বাস্থ্যওপরিবারকল্যাণমন্ত্রক
ডক্টর হর্ষবর্ধন কোভিড-১৯ বিষয়ক মন্ত্রী গোষ্ঠীর ২৮-তম বৈঠকে পৌরোহিত্য করেছেন
ভারতে দৈনিক আক্রান্তের সংখ্যা ১ লক্ষ, গত ৬১ দিনে যা সর্বনিম্ন
আরোগ্যের হার বেড়ে আজ দাঁড়িয়েছে ৯৩.৯৪ শতাংশ
নতুন দিল্লি, ০৭ জুন, ২০২১
কেন্দ্রীয় স্বাস্থ্য ও পরিবারকল্যাণ মন্ত্রী ডক্টর হর্ষবর্ধন আজ কোভিড-১৯ বিষয়ক মন্ত্রিগোষ্ঠীর ২৮-তম বৈঠকে পৌরহিত্য করেন। ভিডিও কনফারেন্সের মাধ্যমে এই বৈঠকে উপস্থিত ছিলেন, বিদেশ মন্ত্রী ডক্টর এস জয়শঙ্কর, আবাসন ও নগরোন্নয়ন মন্ত্রী হরদীপ এস পুরি, স্বরাষ্ট্র প্রতিমন্ত্রী শ্রী নিত্যানন্দ রাই এবং স্বাস্থ্য ও পরিবার কল্যাণ প্রতিমন্ত্রী অশ্বিনীকুমার চৌবে।
ডক্টর হর্ষবর্ধন কোভিড-১৯ সংক্রান্ত সর্বশেষ তথ্য দিয়ে বলেন, ভারতে সুস্থতার সংখ্যা আজ বেড়ে হয়েছে ৯৩.৯৪ শতাংশ। গত ৬১ দিন পর আক্রান্তের সংখ্যা কমে আজ হয়েছে ১ লক্ষ ৬৩৬। গত ২৪ ঘন্টায় সুস্থ হয়ে উঠেছেন ১ লক্ষ ৭৪ হাজার ৩৯৯ জন। মৃত্যুর হার বর্তমানে ১.২০ শতাংশ।
কোভিড টিকাকরণ সম্পর্কে জানাতে গিয়ে ডক্টর হর্ষবর্ধন বলেন, আজ সকাল পর্যন্ত সারাদেশে টিকাকরণের সংখ্যা দাঁড়িয়েছে ২৩ কোটি ২৭ লক্ষ ৮৬ হাজার ৪৮২। এরমধ্যে ১৮ থেকে ৪৪ বছর বয়স পর্যন্ত প্রথম ডোজ নিয়েছেন ২ কোটি ৮৬ লক্ষ ১৮ হাজার ৫১৪। আজ সকাল পর্যন্ত হিসেব অনুযায়ী বিভিন্ন রাজ্যের কাছে এখনো টিকার ১.৪ কোটি ডোজ রয়েছে। কেন্দ্রীয় স্বাস্থ্যমন্ত্রী জানান, এ পর্যন্ত ষাটোর্ধ্ব ৬ কোটি ০৬ লক্ষ ৭৫ হাজার ৭৯৬ জন টিকার প্রথম ডোজ নিয়েছেন। এছাড়া, ৪৫ থেকে ৫৯ বছর বয়সী ৭ কোটি ১০ লক্ষ ৪৪ হাজার ৯৬৬ জন প্রথম ডোজ নিয়েছেন।
কেন্দ্রীয় মন্ত্রী আরও জানান যে, আজ সকাল পর্যন্ত ৩৬.৬ কোটি নমুনা পরীক্ষা করা হয়েছে। গতকাল রবিবার ছুটির দিন থাকা সত্ত্বেও ১৫ লক্ষ নমুনা পরীক্ষা করা হয়েছে। সারাদেশে মোট ২ হাজার ৬২৪ টি ল্যাবরেটরিতে নমুনা পরীক্ষা করা হচ্ছে। দৈনিক আক্রান্তের সংখ্যা বিগত ১৪ দিন ধরে ১০ শতাংশের নিচে রয়েছে। গত ২৪ ঘন্টায় সক্রিয়ভাবে আক্রান্তের সংখ্যা ছিল ৬.৩৪ শতাংশ।
দেশের ১৫ টি রাজ্যে বর্তমানে আক্রান্তের সংখ্যা ১০ শতাংশের নিচে রয়েছে।
মিউকরমাইকোসিস সম্পর্কে বলতে গিয়ে ডক্টর হর্ষবর্ধন জানান যে, এ পর্যন্ত দেশের ২৮ টি রাজ্য থেকে ২৮,২৫২ জনকে চিহ্নিত করা গেছে। এরমধ্যে, ২৪ হাজার ৩৭০ জনের করোনা ছিল।
CG/ SB
(Visitor Counter : 199
প্রধানমন্ত্রীরদপ্তর
প্রধানমন্ত্রী ২৫ জানুয়ারি প্রধানমন্ত্রী রাষ্ট্রীয় বাল পুরস্কার প্রাপকদের সঙ্গে আলাপচারিতা করবেন
নতুন দিল্লি, ২৪ জানুয়ারি, ২০২১
প্রধানমন্ত্রী শ্রী নরেন্দ্র মোদী ২৫ জানুয়ারি বেলা বারোটায় ভিডিও কনফারেন্সের মাধ্যমে প্রধানমন্ত্রী রাষ্ট্রীয় বাল পুরস্কার প্রাপকদের সঙ্গে আলাপচারিতায় অংশ নেবেন। কেন্দ্রীয় নারী ও শিশু কল্যাণ মন্ত্রী ওই অনুষ্ঠানে উপস্থিত থাকবেন।
প্রধানমন্ত্রী রাষ্ট্রীয় বাল পুরস্কারের আওতায় কেন্দ্র সরকার বাল শক্তি পুরস্কার ঘোষণা করেছে। উদ্ভাবনী মূলক কাজ, শিক্ষাগত সাফল্য, খেলাধুলা, কলা ও সংস্কৃতি, সমাজ সেবা এবং সাহসিকতার ক্ষেত্রে অসামান্য দক্ষতা ও অবদানের জন্য শিশুদের এই পুরস্কার দেওয়া হয়ে থাকে। এবছর সারা দেশ থেকে বিভিন্ন ক্ষেত্রে ৩২ জন আবেদনকারীকে প্রধানমন্ত্রী রাষ্ট্রীয় বাল পুরস্কার-২০২১- এর জন্য নির্বাচিত করা হয়েছে।
প্রতিরক্ষামন্ত্রক
কলকাতার জিআরএসই-তে প্রতিরক্ষা প্রতিমন্ত্রীর উপস্থিতিতে ভারতীয় নৌবাহিনীর জন্য চারটি বৃহৎ আকারের সার্ভে ভেসেলের মধ্যে প্রথমটি বাহিনীকে হস্তান্তর করা হয়েছে
নতুন দিল্লি, ০৫ ডিসেম্বর, ২০২১
কলকাতায় ভারতীয় নৌবাহিনীর জন্য বৃহৎ আকারের চারটি সার্ভে ভেসেলসের মধ্যে প্রথমটি “সন্ধ্যায়ক”-কে বাহিনীর কাছে হস্তান্তরিত করা হয়েছে। প্রতিরক্ষা মন্ত্রকের রাষ্ট্রায়ত্ত্ব সংস্থা গার্ডেন রিচ শিপবিল্ডার্স অ্যান্ড ইঞ্জিনিয়ার্স  লিমিটেড এই ভেসেলগুলি তৈরি করছে। প্রতিরক্ষা প্রতিমন্ত্রী শ্রী অজয় ভাট –এর উপস্থিতিতে হুগলী নদীতে ৫ই ডিসেম্বর বেলা ২টো ২০ মিনিটে নৌযানটি তার যাত্রা শুরু করে। সামুদ্রিক রীতি অনুযায়ী শ্রী ভাটের স্ত্রী শ্রীমতী পুষ্পা ভাট অথর্ব বেদের মন্ত্রোচ্চারণের মধ্য দিয়ে সার্ভে ভেসেলটির যাত্রার সূচনা করেন।
বন্দর অঞ্চলে সামুদ্রিক নাব্যতা পরীক্ষা করার জন্য হাইড্রোগ্রাফিক সমীক্ষার প্রয়োজন। এই নৌযানগুলি এধরণের সমীক্ষার কাজ করে। সমীক্ষা থেকে প্রাপ্ত ফল দেশের প্রতিরক্ষার কাজে ব্যবহৃত হয়। সার্ভে ভেসেলসে দুটি ডিজেল চালিত ইঞ্জিন থাকে। প্রাকৃতিক বিপর্যয়ের সময় এই নৌযানের সাহায্যে উদ্ধার কাজ চালানো যায়। তাই এখানে চিকিৎসার ব্যবস্থাও রয়েছে।
প্রতিরক্ষা মন্ত্রক জিআরএসই-কে ২০১৮র ৩০শে অক্টোবর চারটি সার্ভে ভেসেলস তৈরির দায়িত্ব দেয়। ভারতীয় নৌবাহিনীর চাহিদা অনুযায়ী জিআরএসই, নৌযানগুলিতে সব রকমের ব্যবস্থা করেছে। এই জাহাজগুলিতে ৮০ শতাংশ যন্ত্রাংশই দেশে তৈরি। যেগুলি বিভিন্ন সংস্থা থেকে সংগ্রহ করা হয়েছে।
জিআরএসই-র উদ্যোগের প্রশংসা করে প্রতিরক্ষা প্রতিমন্ত্রী বলেন, প্রধানমন্ত্রীর আত্মনির্ভর ভারত অভিযানকে সফল করে তুলতে এবং মেক ইন ইন্ডিয়া কর্মসূচির বাস্তবায়নের অঙ্গ হিসেবে দেশের বিভিন্ন জাহাজ তৈরির কারখানায় ৩৭টি যুদ্ধ জাহাজ তৈরি করা হচ্ছে। শ্রী ভাট জিআরএসই এবং ভারতীয় নৌবাহিনীর যৌথ উদ্যোগে জাতীয় স্বার্থে বিভিন্ন প্রকল্প বাস্তবায়নের প্রশংসা করেন। এর মধ্যে ১৭এ যুদ্ধ জাহাজ ও কম জলে যেতে পারে ডুবো জাহাজ প্রতিরোধী এমন জলযান রয়েছে।
কেন্দ্র, সমুদ্র অর্থনীতি বা নীল অর্থনীতিকে বিশেষ অগ্রাধিকার দিচ্ছে। এই পরিস্থিতিতে সার্ভে ভেসেল সামুদ্রিক অঞ্চলে স্থিতিশীল উন্নয়নে গুরুত্বপূর্ণ ভূমিকা পালন করবে। শ্রী ভাট আশা করেন, “সন্ধ্যায়ক” ভারতীয় জাহাজগুলিকে নিরাপদে চলাচল করতে সাহায্য করার পাশাপাশি ভারত মহাসাগরীয় অঞ্চলের বন্ধু রাষ্ট্রগুলির জাহাজকেও সাহায্য করবে।
জিআরএসই বাকি তিনটি জাহাজ কাট্টুপাল্লিতে মেসার্স এল অ্যান্ড টি শিপবিল্ডিংকে নির্মাণের দায়িত্ব দিয়েছে। জিআরএসই -র চেয়ারম্যান ও ম্যানেজিং ডিরেক্টর অবসরপ্রাপ্ত রিয়ার অ্যাডমিরাল বিপিন কুমার সাকসেনা বলেন, সার্ভে ভেসেলগুলিতে দেশীয় অত্যাধুনিক হাইড্রগ্রাফিক্স যন্ত্রাংশ দেওয়া হয়েছে। কোভিড – ১৯ মহামারীর মধ্যেও জিআরএসই এই নৌযানটি তৈরি করেছে। জাহাজ জলে ভাসানোর এই অনুষ্ঠানটি প্রথমবার কলকাতার বিভিন্ন স্কুলের ১০০ জন ছাত্রছাত্রী, জাতীয় সমর শিক্ষার্থী বাহিনীর ক্যাডেটরা এবং অন্যান্য অনেকে প্রত্যক্ষ করেছেন।
CG/CB/SFS
(Visitor Counter : 112
প্রধানমন্ত্রীরদপ্তর
যোগ এবং চিরায়ত ভারতীয় চিকিৎসাকে জনপ্রিয় করার জন্য সেই ভাষা ব্যবহার করতে হবে যা সারা বিশ্ব বুঝতে পারে : প্রধানমন্ত্রী
নয়াদিল্লি, ১২ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী বিভিন্ন বিষয়ে অনুসন্ধানের মধ্য দিয়ে যোগকে জনপ্রিয় করার প্রয়োজনীয়তার ওপর গুরুত্ব দিয়েছেন।
এক নাগরিকের ট্যুইটের জবাবে প্রধানমন্ত্রী বলেছেন :
“সঠিক বলেছেন। যোগ এবং চিরায়ত ভারতীয় চিকিৎসাকে জনপ্রিয় করার জন্য সেই ভাষা ব্যবহার করতে হবে যা সারা বিশ্ব বুঝতে পারে। এই বিষয়ে মানুষের মধ্যে সচেতনতা ক্রমশ বৃদ্ধি পাওয়ায় আমি আনন্দিত।”
PG/CB/DM
(
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণের সংখ্যা ১৮৬ কোটি ৩৮ লক্ষ ছাড়িয়েছে
১২ থেকে ১৪ বছর বয়সীদের ২ কোটি ৪০ লক্ষের বেশি টিকার ডোজ দেওয়া হয়েছে
দেশে সুস্পষ্ট ভাবে করোনায় আক্রান্তের সংখ্যা বর্তমানে ১১ হাজার ৩৬৬
দেশে গত ২৪ ঘণ্টায় নতুন করে আক্রান্তের সংখ্যা ৯৭৫
জাতীয় স্তরে সুস্থতার হার বর্তমানে ৯৮.৭৬ শতাংশ
সাপ্তাহিক-ভিত্তিতে আক্রান্তের হার বর্তমানে ০.২৬ শতাংশ
নতুন দিল্লি, ১৬ এপ্রিল, ২০২২
দেশে কোভিড-১৯ টিকাকরণের সংখ্যা ১৮৬ কোটি ৩৮ লক্ষ ৩১ হাজার ৭২৩ ছাড়িয়েছে। ১২ থেকে ১৪ বছর বয়সীদের কোভিড-১৯ টিকাকরণ গত ১৬ মার্চ থেকে শুরু হয়েছে। এখনও পর্যন্ত এই বয়সী শিশুদের ২ কোটি ৪০ লক্ষ ১৬ হাজার ৩৯১টি টিকার ডোজ দেওয়া হয়েছে। একই ভাবে ১৮ থেকে ৫৯ বছর বয়সীদের কোভিড-১৯ প্রিকশন ডোজ দেওয়া গত ১০ই এপ্রিল থেকে শুরু হয়েছে। এখনও পর্যন্ত এই বয়সীদের ১ কোটি ১০ হাজার ২১২টি টিকার ডোজ দেওয়া হয়েছে।
আজ সকাল ৭-টা পর্যন্ত পাওয়া প্রাথমিক তথ্যানুযায়ী মোট টিকাকরণের পরিসংখ্যান নিম্নরূপ:
|
|
স্বাস্থ্যকর্মী
|
|
প্রথম ডোজ
|
|
১,০৪,০৪,৩১৬
|
|
দ্বিতীয় ডোজ
|
|
১,০০,০৭,৭৫০
|
|
প্রিকশন ডোজ
|
|
৪৫,৮৫,৮৭৩
|
|
অগ্রভাগে থাকা করোনা-যোদ্ধা
|
|
প্রথম ডোজ
|
|
১,৮৪,১৪,২৫৩
|
|
দ্বিতীয় ডোজ
|
|
১,৭৫,২৫,২১৫
|
|
প্রিকশন ডোজ
|
|
৭১,১২,০২৫
|
|
১২-১৪ বছর বয়সী
|
|
প্রথম ডোজ
|
|
২,৪০,১৬,৩৯১
|
|
দ্বিতীয় ডোজ
|
|
৫৭,১৪৭
|
|
১৫-১৮ বছর বয়সী
|
|
প্রথম ডোজ
|
|
৫,৭৮,৪৫,১৮১
|
|
দ্বিতীয় ডোজ
|
|
৪,০৩,০৫,৯৭৩
|
|
১৮-৪৪ বছর বয়সী
|
|
প্রথম ডোজ
|
|
৫৫,৫২,২১,৪৩১
|
|
দ্বিতীয় ডোজ
|
|
৪৭,২২,৭০,৫০৬
|
|
প্রিকশন ডোজ
|
|
২৪,৩৩৫
|
|
৪৫-৫৯ বছর বয়সী
|
|
প্রথম ডোজ
|
|
২০,২৮,৪৫,৬৮৮
|
|
দ্বিতীয় ডোজ
|
|
১৮,৬৭,০২,৪৩৬
|
|
প্রিকশন ডোজ
|
|
৮৫,৮৭৭
|
|
৬০ বছরের বেশি বয়সী
|
|
প্রথম ডোজ
|
|
১২,৬৮,১০,০৮৯
|
|
দ্বিতীয় ডোজ
|
|
১১,৬২,৯৭,৫৩০
|
|
প্রিকশন ডোজ
|
|
১,৩২,৯৯,৭০৭
|
|
প্রিকশন ডোজ
|
|
২,৫১,০৭,৮১৭
|
|
মোট
|
|
১,৮৬,৩৮,৩১,৭২৩
দেশে সুস্পষ্ট ভাবে করোনায় আক্রান্তের সংখ্যায় লাগাতার নিম্নমুখী প্রবণতা অব্যাহত থেকে আজ দাঁড়িয়েছে ১১ হাজার ৩৬৬, যা মোট আক্রান্তের ০.০৩ শতাংশ।
একই ভাবে জাতীয় স্তরে সুস্থতার হার ৯৮.৭৬ শতাংশ।
দেশে গত ২৪ ঘণ্টায় সুস্থ হয়েছেন ৭৯৬ জন। এরফলে, মহামারী শুরুর সময় থেকে মোট সুস্থতার সংখ্যা দাঁড়িয়েছে ৪ কোটি ২৫ লক্ষ ৭ হাজার ৮৩৪।
দেশে গত ২৪ ঘন্টায় নতুন করে আক্রান্তের সংখ্যা ৯৭৫।
দেশে নমুনা পরীক্ষার হার লাগাতার বৃদ্ধি পেয়েছে। এর ফলে, গত ২৪ ঘণ্টায় ৩ লক্ষ ৯১৮টি কোভিড নমুনা পরীক্ষা হয়েছে। সামগ্রিকভাবে দেশে মোট নমুনা পরীক্ষার সংখ্যা এখনও পর্যন্ত ৮৩ কোটি ১৪ লক্ষ ৭৮ হাজার ২৮৮।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার ক্রমশ নিম্নমুখী। বর্তমানে দেশে সাপ্তাহিক ভিত্তিতে আক্রান্তের হার ০.২৬ শতাংশ এবং দৈনিক-ভিত্তিতে আক্রান্তের হার ০.৩২ শতাংশ।
CG/BD/AS/
(Visitor Counter : 60
পরিবেশওঅরণ্যমন্ত্রক
ভারতে বিদেশ থেকে আনা জীবন্ত প্রাণী ও উদ্ভিদের তত্ত্বাবধানের বিষয়টি আরও সুবিন্যস্ত করতে পরামর্শ জারি করলো সরকার
নয়াদিল্লি, ১১ জুন, ২০২০
বাইরে থেকে আনা উদ্ভিদ ও প্রাণীর যখন নতুন জায়গায় বাসস্থানের বন্দোবস্ত করা হয়, তখন এ ধরনের প্রাণী ও উদ্ভিদের নতুন বাসস্থানের ব্যাপারে কিছু নির্দেশাবলী পালন করা প্রয়োজন হয়। অধিকাংশ ক্ষেত্রেই সংশ্লিষ্ট প্রাণী ও উদ্ভিদটিকে আগ্রহী ও উৎসাহী মানুষ এক বাসস্থান থেকে অন্য বাসস্থানে নিয়ে আসেন। প্রাণী ও উদ্ভিদের এক দেশ থেকে আরেক দেশে আমদানির ব্যাপারে বিলুপ্তপ্রায় প্রজাতির আন্তর্জাতিক বাণিজ্য সংক্রান্ত কনভেনশন বা সনদ রয়েছে।অবশ্য, ভারতে রাজ্য বা কেন্দ্রীয় পর্যায়ে এ ধরনের প্রাণী ও উদ্ভিদের ব্যাপারে সুনির্দিষ্ট কোনও তথ্য নেই। এই বিষয়টিকে বিবেচনায় রেখেই কেন্দ্রীয় পরিবেশ, বন ও জলবায়ু পরিবর্তন বিষয়ক মন্ত্রক বিদেশ থেকে নিয়ে আসা প্রাণী বা উদ্ভিদ তত্ত্বাবধানে রয়েছে, এমন ব্যক্তিদের কাছ থেকে সংশ্লিষ্ট প্রাণী ও উদ্ভিদের ব্যাপারে তথ্য সংগ্রহের উদ্যোগ শুরু করেছে। মন্ত্রকের পক্ষ থেকে বলা হয়েছে এ ব্যাপারে তথ্য প্রেরণ সম্পূর্ণ ঐচ্ছিক আগামী ছ’মাসের মধ্যে আগ্রহীরা তথ্য পাঠাতে পারবেন।
যে সমস্ত ব্যক্তির তত্ত্বাবধানে বিদেশ থেকে নিয়ে আসা প্রাণী ও উদ্ভিদ অথবা বিনিময়ের মাধ্যমে পাওয়া যে কোনও প্রজাতির প্রাণী নিজের অধিকারে রয়েছে, সে সম্পর্কে মন্ত্রকের পক্ষ থেকে রেজিস্ট্রেশনের উদ্যোগ গ্রহণ করা হবে। উদ্দেশ্য হ’ল – বিদেশ থেকে নিয়ে আসা প্রাণী বা উদ্ভিদকূলের ব্যাপারে তথ্য সংগ্রহ করা এবং সংশ্লিষ্ট সকলের স্বার্থে প্রাণী বা উদ্ভিদের সুষ্ঠু দেখভাল সুনিশ্চিত করা। এ ধরনের প্রাণী ও উদ্ভিদ জগতের তথ্য গড়ে তোলা সম্ভব হলে তা ভবিষ্যতে প্রাণী ও উদ্ভিদ উভয় ক্ষেত্রেই জিন ঘটিত ব্যাধি নিয়ন্ত্রণ করা সম্ভব হবে। সেই সঙ্গে, মন্ত্রক নির্দিষ্ট সময় অন্তর অন্তর সংশ্লিষ্ট প্রাণী ও তত্ত্বাবধায়ক ব্যক্তির সুরক্ষা সুনিশ্চিত করতে প্রয়োজনীয় পরামর্শ দিতে পারবে।
এ ধরনের প্রাণী বা উদ্ভিদের ব্যাপারে যাঁরা তথ্য পাঠাবেন, তাঁদের যাচাই সংক্রান্ত কোনও নথিপত্র পাঠাতে হবে না। তবে, মন্ত্রকের পক্ষ থেকে নির্দেশিকা জারি হওয়ার দিন থেকে ছয় মাসের মধ্যে এই তথ্য দিলে প্রাসঙ্গিক নথিপত্র জমা দেওয়ার প্রয়োজণ পড়বে না। কিন্তু ছয় মাস পর যদি কোনও ব্যক্তি এ ব্যাপারে তথ্য পাঠাতে চান, সেক্ষেত্রে সংশ্লিষ্ট নীতি-নির্দেশিকা অনুযায়ী, বাইরে থেকে নিয়ে আসা প্রাণী ও উদ্ভিদের ব্যাপারে প্রয়োজনীয় নথিপত্র জমা করতে হবে।
বিদেশ থেকে নিয়ে আসা প্রাণী বা উদ্ভিদ নিজের তত্ত্বাবধানে রয়েছে, এমন ব্যক্তিরা রেজিস্ট্রেশনের জন্য প্রয়োজনীয় ফর্ম পূরণ করতে www.paribesh.nic.in – এই ওয়েবসাইটটি দেখতে হবে।
(CG/BD/SB
প্রধানমন্ত্রীরদপ্তর
অস্ট্রেলিয়ার প্রধানমন্ত্রীর সঙ্গে ভারতের প্রধানমন্ত্রীর সাক্ষাৎ
নয়াদিল্লি, ০৪ নভেম্বর, ২০১৯
প্রধানমন্ত্রী শ্রী নরেন্দ্র মোদী আজ ব্যাংককে ভারত – আসিয়ান এবং পূর্ব এশিয়া শিখর বৈঠকের ফাঁকে অস্ট্রেলিয়ার প্রধানমন্ত্রী মিঃ স্কট মরিসন – এর সঙ্গে সাক্ষাৎ করেন।
বৈঠকে উভয় নেতাই দ্বিপাক্ষিক সম্পর্কের অগ্রগতি পর্যালোচনা করেন। দুই দেশের সম্পর্কে উচ্চ পর্যায়ে নিরন্তর আলাপ-আলোচনা ও দৃষ্টিভঙ্গী আদান-প্রদানের ফলে সব ক্ষেত্রেই ইতিবাচক গতি সঞ্চার হয়েছে। দুই নেতাই ভারত – অস্ট্রেলিয়া দ্বিপাক্ষিক সম্পর্ককে আরও মজবুত করার ব্যাপারে তাঁদের প্রত্যয়ের কথা পুনরায় উল্লেখ করেন।
দুই দেশের প্রধানমন্ত্রী-ই শান্তি, নিরাপত্তা, স্থিতিশীলতা ও সমৃদ্ধির জন্য এক অবাধ, উন্মুক্ত, স্বচ্ছ এবং সামগ্রিক ভারত – প্রশান্ত মহাসাগরীয় অঞ্চল গড়ে তোলার ব্যাপারে অঙ্গীকার করেছেন।
দুই দেশের কৌশলগত ও অর্থনৈতিক ক্ষেত্রে সুসামঞ্জস্যের কথা উল্লেখ করে উভয় নেতাই বলেন, এর ফলে দ্বিপাক্ষিক, আঞ্চলিক ও বহুপাক্ষিক স্তরে একযোগে কাজ করার সুযোগ-সুবিধা তৈরি হচ্ছে।
প্রতিরক্ষা ও নিরাপত্তা ক্ষেত্রে ক্রমবর্ধমান সম্পর্কের কথা উল্লেখ করে উভয় পক্ষই নৌ-বাণিজ্য ক্ষেত্রে সহযোগিতা আরও বাড়ানোর ব্যাপারে সহমত হয়েছেন। উভয় প্রধানমন্ত্রীই সন্ত্রাসবাদ ও উগ্রপন্থার বিপদ নিয়ে আলোচনা করেন এবং এ ধরনের সমস্যার নিরসনে ঘনিষ্ঠ সমন্বয় বজায় রেখে কাজ করার ব্যাপারে সহমত প্রকাশ করেন।
প্রধানমন্ত্রী মোদী ২০২০ সালের জানুয়ারি মাসে অস্ট্রেলিয়ার প্রধানমন্ত্রীকে ভারত সফরে আসার আমন্ত্রণ জানান এবং রাইসিনা ডায়ালগে তাঁর মূল ভাষণ দেওয়ার কথা স্মরণ করিয়ে দেন। উভয় নেতাই আসন্ন এই সফর অত্যন্ত সফল ও সদর্থক করে তোলার ওপর গুরুত্ব দেন।
CG/BD/SB
(Visitor Counter : 48
কেন্দ্রীয়মন্ত্রিসভা
অ্যাকাউন্টস ও অডিটিং-এর ক্ষেত্রে পেশাগত দক্ষতার বিকাশে ভারত-তানজানিয়া চুক্তি : অনুমোদন কেন্দ্রীয় মন্ত্রিসভার
নয়াদিল্লি, ১৮ জুলাই, ২০১৮
পেশাদারিত্বের নিয়মনীতি, প্রযুক্তিগত গবেষণা, পেশাগত উন্নয়ন প্রচেষ্টা, অ্যাকাউন্টেসিতে প্রশিক্ষণ, অডিট ব্যবস্থার কাজকর্ম ও মানের ওপর নজরদারি, অ্যাকাউন্টিং-এর ক্ষেত্রে জ্ঞানের প্রসার, পেশাগত দক্ষতা তথা মেধা বিকাশ সহ বিভিন্ন ক্ষেত্রে পারস্পরিক সহযোগিতা প্রসারের লক্ষ্যে চুক্তিবদ্ধ হতে চলেছে ভারত ও তানজানিয়া। এই মর্মে ভারতের ইনস্টিটিউট অফ চার্টার্ড অ্যাকাউন্ট্যান্টস অফ ইন্ডিয়া  এবং তানজানিয়ার ন্যাশনাল বোর্ড অফ অ্যাকাউন্ট্যান্টস অ্যান্ড অডিটার্স -এর মধ্যে একটি মউ স্বাক্ষরের প্রস্তাবে আজ  অনুমোদন দেওয়া হল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে।
মউ স্বাক্ষরের ফলশ্রুতিতে আইসিএআই-এর সদস্য, ছাত্রছাত্রী এবং তাঁদের সংস্থা ও প্রতিষ্ঠানগুলির মধ্যে পারস্পরিক স্বার্থ রক্ষার ক্ষেত্রে এক বিশেষ সম্পর্ক গড়ে উঠবে। এছাড়া, পেশাদারী অভিজ্ঞতার পরিসরকে আরও বাড়িয়ে তোলারও সুযোগ পাবেন আইসিএআই-এর সদস্যরা। মউ স্বাক্ষরের হাত ধরে এক বলিষ্ঠ সম্পর্ক গড়ে উঠবে আইসিএআই এবং এনবিএএ-এর মধ্যে।
CG/SKD/DM/…
(Visitor Counter : 61
দক্ষতাউন্নয়নওশিল্পোদ্যোগমন্ত্রক
তৃতীয় পর্যায়ের প্রধানমন্ত্রী কৌশল বিকাশ যোজনা  আগামীকাল থেকে শুরু হচ্ছে
নয়াদিল্লি, ১৪ জানুয়ারি, ২০২১
তৃতীয় পর্যায়ের প্রধানমন্ত্রী কৌশল বিকাশ যোজনা  আগামীকাল থেকে দেশের ৬০০টি জেলায় শুরু হচ্ছে। দক্ষতা বিকাশ ও শিল্পোদ্যোগ মন্ত্রকের উদ্যোগে এই পর্বে অত্যাধুনিক প্রযুক্তি ও কোভিড সংক্রান্ত দক্ষতাকে বিশেষ জোর দেওয়া হচ্ছে।
দক্ষ ভারত মিশন পিএমকেভিওয়াই ৩.০ – ২০২০-২১ সময়কালে ৮ লক্ষ প্রার্থীকে প্রশিক্ষিত করবে। এর জন্য ব্যয় ধার্য হয়েছে ৯৪৮ কোটি ৯০ লক্ষ টাকা। ৭২৯টি প্রধানমন্ত্রী কৌশল কেন্দ্র, তালিকাভুক্ত নয় এমন প্রধানমন্ত্রী কৌশল বিকাশ কেন্দ্র এবং ২০০টিরও বেশি আইটিআই-তে এই প্রশিক্ষণ পর্ব চলবে। কোভিড-১৯ মহামারীর ফলে উদ্ভুত পরিস্থিতির সঙ্গে সাযুজ্য রেখে পিএমকেভিওয়াই ১.০ ও পিএমকেভিওয়াই ২.০-এর থেকে প্রাপ্ত অভিজ্ঞতার নিরীখে তৃতীয় পর্যায়ের প্রধানমন্ত্রী কৌশল বিকাশ যোজনার পরিকল্পনা করা হয়েছে।
ভারতকে বিশ্বের ‘দক্ষতার রাজধানী’তে পরিণত করতে প্রধানমন্ত্রী শ্রী নরেন্দ্র মোদী ২০১৫ সালের ১৫ই জুলাই “দক্ষ ভারত মিশন” কর্মসূচীর সূচনা করেছিলেন। দক্ষতা বিকাশ ও শিল্পোদ্যোগ মন্ত্রকের মন্ত্রী ডঃ মহেন্দ্র নাথ পান্ডে ও প্রতিমন্ত্রী শ্রী রাজ কুমার সিং আগামীকালের অনুষ্ঠানে অংশগ্রহণ করবেন। রাজ্যগুলির দক্ষতা বিষয়ক দপ্তরের মন্ত্রী এবং সাংসদরাও এই অনুষ্ঠানে উপস্থিত থাকবেন।
মন্ত্রকের সোশ্যাল মিডিয়া প্ল্যাটফর্মে দুপুর ১২টা ৩০ মিনিট থেকে এই অনুষ্ঠানটি দেখা যাবে।
পিএমকেভিওয়াই ফেসবুক : www.facebook.com/PMKVYOfficial
স্কিল ইন্ডিয়া ফেসবুক : www.facebook.com/SkillIndiaOfficial
স্কিল ইন্ডিয়া ট্যুইটার : www.twitter.com/@MSDESkillindia
স্কিল ইন্ডিয়া ইউটিউব : https://www.youtube.com/channel/UCzNfVNX5yLEUhIRNZJKniHg
প্রতিরক্ষামন্ত্রক
সীমান্ত সড়ক সংস্থা -র ৫৯তম প্রতিষ্ঠা দিবস
নয়াদিল্লি, ০৭ মে, ২০১৯
প্রতিরক্ষা মন্ত্রকের অধীন সীমান্ত সড়ক সংস্থা  আজ তার ৫৯তম প্রতিষ্ঠা দিবস উদযাপন করছে। এই সংস্থাটি সীমান্ত অঞ্চলে সড়ক যোগাযোগ ব্যবস্থা গড়ে তুলতে প্রধান ভূমিকা পালন করে থাকে। সেনাবাহিনীর কৌশলগত চাহিদা পূরণে উত্তরাঞ্চলীয় এবং পশ্চিমাঞ্চলীয় সীমান্ত এলাকা বরাবর সড়ক নির্মাণ ও তা রক্ষণাবেক্ষণের দায়িত্ব পলান করে থাকে বিআরও। সংস্থাটি এখনও পর্যন্ত ৫৩ হাজার কিলোমিটার সড়ক নির্মাণ করেছে। মিত্র রাষ্ট্র ভুটান, মায়ানমার, আফগানিস্তান সহ অন্যান্য দেশেও সংস্থাটি সড়ক নির্মাণের কাজে যুক্ত রয়েছে।
দেশের সীমান্ত এলাকাগুলিতে কৌশলগত যোগাযোগ ব্যবস্থার প্রসারে সরকার সার্বিকভাবে যে গুরুত্ব দিচ্ছে, সীমান্ত সড়ক সংস্থা তা পূরণে সম্পূর্ণ প্রস্তুত রয়েছে। সীমান্ত এলাকায় যোগাযোগের গুরুত্বের বিষয়টিকে বিবেচনায় রেখে সরকার এই সংস্থার পুনর্গঠন তথা আর্থিক ক্ষমতা বৃদ্ধির প্রস্তব গ্রহণ করেছে। সীমান্ত এলাকা বরাবর বিভিন্ন কৌশলগত চ্যালেঞ্জ ও লক্ষ্য পূরণে পরিকাঠামোগত মানোন্নয়ন ও তার রক্ষণাবেক্ষণের বিষয়টি সুনিশ্চিত করতে সীমান্ত সড়ক সংস্থা ও সেনা কর্তৃপক্ষকে আরও ভালো সমন্বয় গড়ে তোলার ওপর জোর দেওয়া হচ্ছে।
অনুষ্ঠানে সীমান্ত সড়ক সংস্থার মহানির্দেশক লেঃজেঃ হরপাল সিং, সংস্থার কর্মী ও প্রাক্তনীদের প্রতিষ্ঠা বার্ষিকী উদযাপন উপলক্ষে শুভেচ্ছা জানিয়েছেন। সেই সঙ্গে, সর্বস্তরের কর্মীদের আন্তরিকতা ও নিষ্ঠার সঙ্গে এই সংস্থাটিকে উৎকর্ষতার পথে নিয়ে যেতে আহ্বান জানিয়েছেন।
CG/BD/SB
(Visitor Counter : 109